<https://emed.bg/product/kavinton-tabl-5mg-h-50/#Product>
<http://schema.org/description>
"АВИНТОН ТАБЛ. / CAVINTON TABL. 5 мг.х 50 дозировка и приложение:\n1 -2 таблетки от 5 мг три пъти дневно, максимум за 30 дена, след което 1 таблетка три пъти дневно за по-продължително време.\n\nКАВИНТОН ТАБЛ. / CAVINTON TABL. 5 мг.х 50 състав:\nАктивна субстанция: Vinpocetine 5 mg. Переферен вазодилататор.\n\nЛИСТОВКА: ИНФОРМАЦИЯ ЗА ПОТРЕБИТЕЛЯ\n\nКАВИНТОН 5 mg таблетки\nCAVINTON 5 mg tablets\n\nПрочетете внимателно цялата листовка преди да започнете да приемате това лекарство.\nЗапазете тази листовка. Може да се наложи да я прочетете отново.\nАко имате някакви допълнителни въпроси, попитайте Вашия лекар или фармацевт.\nТова лекарство е предписано лично на Вас. Не го преотстъпвайте на други хора. То може да им навреди, независимо от това, че техните симптоми са същите като Вашите.\nАко някоя от нежеланите лекарствени реакции стане сериозна или забележите други, неописани в тази листовка нежелани реакции, моля уведомете Вашия лекар или фармацевт.\nКавинтон трябва да се приема само по лекарско предписание\n\nВ тази листовка:\n1. Какво представлява Кавинтон и за какво се използва\n2. Преди да приемете Кавинтон таблетки\n3. Как да приемате Кавинтон\n4. Възможни нежелани реакции\n5. Съхранение на Кавинтон\n6. Допълнителна информация\n\n1. КАКВО ПРЕДСТАВЛЯВА КАВИНТОН И ЗА КАКВО СЕ ИЗПОЛЗВА\nКавинтон е лекарство, което се приема през устата за лечение или облекчаване на симптомите на някои заболявания, свързани с нарушения на мозъчното кръвообращение, за лечение на някои офталмологични и отологични заболявания вследствие на съдови смущения или за намаляване на психологичните или неврологични симптоми, свързани с нарушения на мозъчното кръвообращение.\nКавинтон таблетките се използват също така за намаляване на съдово-вегетативните симптоми при климактеричен синдром.\nВсяка таблетка Кавинтон съдържа 5 mg от активното вещество Vinpocetine, като в блистерна лента са по 25 таблетки (2 блистера в опаковка).\nПомощни вещества: лактоза, колоиден безводен силициев диоксид, магнезиев стеарат, талк, царевично нишесте.\n\n2. ПРЕДИ ДА ПРИЕМЕТЕ КАВИНТОН ТАБЛЕТКИ\nНе използвайте Кавинтон:\nако сте алергични (свръхчувствителни) към винпоцетин или към някоя от останалите съставки на Кавинтон;\nако сте бременна или кърмите;\nв случай на лактозна непоносимост, съдържанието на лактоза в лекарството трябва да се вземе под внимание, тъй като всяка таблетка от 5 mg съдържа 140 mg лактоза, т.е. пациенти с редки вродени проблеми на галактозна непоносимост, Lapp лактазен дефицит или глюкозо-галактозна малабсорбция не трябва да приемат това лекарство.\nНеобходимо е да информирате Вашия лекар за каквито и да било настоящи заболявания (главно нарушения на сърдечната функция, отклонения в ЕКГ). Няма достатъчно данни относно употребата на лекарствения продукт при деца.\n\nОбърнете специално внимание при използването на Кавинтон таблетки:\nв случай на лактозна непоносимост (съдържанието на лактоза в лекарството трябва да се вземе под внимание, тъй като всяка таблетка от 5 mg съдържа 140 mg лактоза);\nако имате сърдечно заболяване с отклонение в ЕКГ.\nПрием на други лекарства\nДруги лекарства могат да повлияят действието на Кавинтон, затова трябва да информирате Вашия лекар, ако приемате или наскоро сте приемали други лекарства, дори такива, отпускани без рецепта. Вие трябва непременно да информирате Вашия лекар, ако приемате лекарства за лечение на сърдечносъдови заболявания и хипертония, лекарствени средства, действащи на централната нервна система, антиаритмични средства и антикоагуланти (лекарства, които предпазват от съсирване на кръвта).\n\nБременност и кърмене\nБременност\nКавинтон таблетки не трябва да се използват по време на бременност.\n\nКърмене\nВинпоцетин, активното вещество на Кавинтон таблетки, се отделя в майчиното мляко при човек, поради това Кавинтон не трябва да се прилага по време на кърмене.\n\nШофиране и работа с машини:\nПо време на лечение с Кавинтон шофирането е позволено, освен ако Вашият лекар не е препоръчал друго. Няма налични данни за ефектите на винпоцетин върху способността за шофиране и работа с машини, но някои нежелани реакции (напр. понижаване на кръвното налягане, замаяност, слабост) могат да намалят способността за шофиране и работа с машини, затова не е изключена възможността за неблагоприятно повлияване на тези спосoбности.\n\n3. КАК ДА ПРИЕМАТЕ КАВИНТОН ТАБЛЕТКИ\nКавинтон трябва да се приема по лекарско предписание, като дозировката и продължителността на лечението се определят от Вашия лекар. Винаги приемайте Кавинтон таблетки точно както Ви е казал Вашия лекар. Ако не сте сигурни, посъветвайте се с Вашия лекар.\nОбикновено дневната доза е 3 пъти по 1-2 таблетки Кавинтон.\nНе се налага намаляване на дозата при пациенти с бъбречни или чернодробни заболявания.\nТаблетките трябва да се приемат след хранене.\n\nАко сте приели повече от необходимата доза Кавинтон\nНяма информация за неблагоприятни ефекти при предозиране. Ако все пак това се случи, незабавно се свържете с Вашия лекар.\n\n4. ВЪЗМОЖНИ НЕЖЕЛАНИ РЕАКЦИИ\nКато всички лекарства, Кавинтон може да предизвика нежелани реакции, въпреки че не всеки ги получава.\nНарушения на кръвта и лимфната система:\nредки: левкопения, тромбоцитопения;\nмного редки: анемия, аглутинация на червените кръвни клетки.\n\nНарушения на имунната система:\nмного редки: свръхчувствителност.\n\nНарушения на метаболизма и храненето:\nнечести: хиперхолестеролемия;\nредки: намален апетит, анорексия, захарен диабет.\n\nПсихиатрични нарушения:\nредки: безсъние, нарушения на съня, възбуда, безпокойство;\nмного редки: приповдигнато настроение, депресия.\n\nНарушения на нервната система:\nнечести: главоболие;\nредки: замаяност, нарушения на вкуса, ступор, хемипареза, сомнолентност, амнезия;\nмного редки: тремор, конвулсии.\n\nОчни нарушения:\nредки: оток на папилата;\nмного редки: конюнктивална хиперемия.\n\nНарушения на ухото и лабиринта:\nнечести: вертиго;\nредки: хиперакузис, хипоакузис, тинитус.\n\nСърдечни нарушения:\nредки: миокардна исхемия/инфаркт, ангина пекторис, брадикардия, тахикардия, екстрасистолия, сърцебиене;\nмного редки: аритмия, предсърдно трептене.\n\nСъдови нарушения:\nнечести: хипотония;\nредки: хипертония, зачервявания, тромбофлебит;\nмного редки: промени в кръвното налягане.\n\nСтомашно-чревни нарушения:\nнечести: стомашен дискомфорт, сухота в устата, гадене;\nредки: стомашна болка, запек, диария, диспепсия, повръщане;\nмного редки: дисфагия, стоматит.\n\nНарушения на кожата и подкожната тъкан:\nредки: еритема, хиперхидроза, пруритус, уртикария, обрив;\nмного редки: дерматит.\n\nОбщи нарушения и ефекти на мястото на приложение:\nредки: астения, умора, чувство на горещина;\nмного редки: дискомфорт в гърдите, хипотермия.\n\nИзследвания:\nнечести: понижаване на кръвното налягане;\nредки: повишаване на кръвното налягане, повишаване на кръвните триглицериди, депресия на ST-сегмента на електрокардиограмата, понижаване/повишаване броя на еозинофилите, промени в чернодробните ензими;\nмного редки: понижаване/повишаване броя на белите кръвни клетки, понижаване броя на червените кръвни клетки, намаляване на тромбиновото време, повишаване на теглото.\n\nАко някоя от нежеланите лекарствени реакции стане сериозна или забележите други, неописани в тази листовка нежелани реакции, моля уведомете Вашия лекар или фармацевт.\n\n5. КАК ДА СЪХРАНЯВАТЕ КАВИНТОН ТАБЛЕТКИ\nДа се съхранява в оригиналната опаковка, за да се предпази от светлина.\nСъхранявайте на място, недостъпно за деца.\nНе използвайте лекарството след срока на годност, отбелязан на опаковката.\nЛекарствата не трябва да се изхвърлят в канализацията или в контейнера за домашни отпадъци. Попитайте Вашия фармацевт как да унищожите ненужните Ви лекарства. Тези мерки ще спомогнат за опазване на околната среда.\nАко имате някакви допълнителни въпроси, моля попитайте Вашия лекар или фармацевт.\n\n6. ДОПЪЛНИТЕЛНА ИНФОРМАЦИЯ\nКакво съдържа Кавинтон\nАктивното вещество е винпоцетин.\nДругите съставки са колоиден безводен силициев диоксид, магнезиев стеарат, талк, царевично нишесте, лактоза монохидрат.\n\nКак изглежда Кавинтон и какво съдържа опаковката\nБезцветно PVC-алуминиево фолио. Една блистерна лента съдържа 25 таблетки.\nГолемина на опаковката: 50 таблетки.\n\nПритежател на разрешението за употреба и производител:\nGedeon Richter Plc., Унгария."
<https://emed.bg/product/kavinton-tabl-5mg-h-50/>